**«Միայնությունը Ցանցում»** (լեհ.՝ «S@motność w Sieci»), լեհ հայտնի գրող Յանուշ Վիշնևսկու առաջին վեպը։ Գրվել է 2001 թվականին։ Բաղկացած է 11 անվերնագիր գլուխներից (որոնք նշված են «@» հատուկ նշանով) և վերջաբանից։

Վեպի գրման պատմություն
----------------------

Վեպի գրությունը համընկել է «հաջողության դեպրեսիվ շրջանի» հետ․ Յանուշ Վիշնևսկու՝ քիմիայի դոկտորի աստիճան ստանալու ժամանակ նա բաժանվել է կնոջից։ Հեղինակի պնդմամբ․

|  |  |  |
| --- | --- | --- |
|  | Ես ուղղակի տխուր էի․․․ Ես որոշեցի, որ նման պատմություն գրելն ավելի էժան կլինի, քան հոգեթերապևտին դիմելը։ |  |

Սյուժե
------

Վեպի գործողություններն ընթանում են 20-րդ դարի 90-ականների կեսերին։ Գլխավոր հերոսները ծանոթանում են համացանցում, էլեկտրոնային փոստի և ICQ-ի շնորհիվ։ Նրանք շփվում են, սիրահարվում, վերապրում։ Հեղինակը նաև նկարագրում է յուրաքանչյուրին «ցանցից դուրս»՝ ընկերներին, ընտանիքը, աշխատանքը, երաժշտական նախապատվությունը։ Երկարատև առցանց շփումից հետո հերոսները հանդիպում են Փարիզում, իսկ շուտով բախվում են փորձություններին, որոնք էլ կարևոր դեր են խաղում նրանց հարաբերություններում և կյանքում։

Վեպի հիմնական մասը զբաղեցնում է գլխավոր հերոսների էլեկտրոնային նամակագրությունը (հեղինակը անվանում է տվել միայն գլխավոր հերոսին՝ Յակուբ, գլխավոր հերոսուհին այդպես էլ մնում է անանուն)։

*«Այն ամենից, որը հավերժ է, ամենակարճ ժամկետն ունի սերը»․* հենց այսպես են համառոտ բնութագրում այս աշխատանքը՝ փորձելով մաքսիմալ ճշգրիտ փոխանցել դրա բովանդակությունը։

Վեպը ստացել է խառը արձագանքներ ընթերցողների կողմից և մինչև այսօր էլ համարվում է ակտիվորեն քննարկվող ստեղծագործություն զանազան ֆորումներում։

Վեպի ընդլայնված տարբերակ
------------------------

«Միայնությունը Ցանցում․ Տրիպտիխ»․ այսպես է կոչվում վեպի ընդլայնված տարբերակը, որը Վիշնևսկին գրել է «Միայնությունը Ցանցում» վեպի հաջողությունից հետո։ Հիմնվելով ընթերցողների նամակների վրա՝ նա հրատարակում է «Միայնությունը Ցանցում․ Տրիպտիկ»-ը, որտեղ ի լրումն նամակներին և օրիգինալ տեքստի՝ ընդգրկվել է նաև երրորդ մասը՝ «Հետվերջաբանը»։ Վերջինս երկրորդ վերջաբանն է, որը նորովի է մեկնաբանում վեպի ավարտը։

Լրացուցիչ փաստեր
----------------

* Վեպում նկարագրվում են բազմաթիվ գիտական փաստեր, օրինակ, Ալբերտ Այնշտայնի գլխուղեղի առևանգումը։
* Գրքի 9-րդ գլխում (@9) հիշատակվում է Բոինգ 747 ինքնաթիռի վթարը, որն իրականում տեղի է ունեցել 1996 թվականի հուլիսի 17-ին (ինչպես և նշված է գրքում)։
* Ըստ հեղինակ Յանուշ Վիշնևսկու՝ վեպի գրման գաղափարը նրա մոտ հայտնվել է 1987 թվականի գարնանը։

Վեպի էկրանավորում
-----------------

2006 թվականի աշնանը Վիտոլդ Ադամեկը վեպի հիման վրա նկարահանել է ֆիլմ, որի գլխավոր դերերը մարմնավորել են Մարդալենա Ցելեկան և Անջեյ Խիրան։ Ի տարբերություն գրքի, ֆիլմում գլխավոր հերոսուհին ունի անուն՝ Էվա։

Ծանոթագրություններ
------------------

1. ↑  K-News Յանուշ Լեոն Վիշնևսկու պատասխանները ամենահետաքրքիր հարցերին։
2. ↑  "Վեպի քննարկումը առցանց-ֆորումում։". Արխիվացված է the original 2012 թ․ փետրվարի 29-ին. Retrieved 2015 թ․ դեկտեմբերի 31. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  «Միայնությունը ցանցում» ֆիլմը IMDB կայքում

Արտաքին հղումներ
----------------

* «Միայնությունը Ցանցում» ստեղծագործությունը առցանց գրադարանում Archived 2019-11-25 at the Wayback Machine.
* «Միայնությունը Ցանցում․ Տրիպտիխ» ստեղծագործությունը առցանց գրադարանում
* Յանուշ Վիշնևսկու կայք (լեհ.)